Afholdte auktioner 2018
2064 Netauktion: Biler & motorcykler m.m. (Hele landet)
Tilmeldinger modtages nu! Kontakt os på tlf. 22715555 eller på mail@campenauktioner.dk
2122 Netauktion: Møbelauktion v/Herning Møbelengros (Herning)
Fra kataloget kan nævnes: Sofaer, lænestole, spiseborde, stole, brugskunst og meget mere. Se det spændende katalog her>>
2117 Netauktion: Møbel auktion (Skive)
Fra kataloget kan nævnes: Hjørnesofa, hjørnebord, sengebord, senge, skænk, stole og meget meget mere. Se det spændende katalog her>>
2112 Netauktion: Oprydning v/Welboe Totalindretning (Rødding)
Fra kataloget kan nævnes: Pallereoler, stålreoler, Cargo bur, elefantriste m.m. Se det spændende katalog her>>
2103 Netauktion: Konkursauk. o/Gystinge Skovkro (Fjenneslev)
Bemærk at der i det nedenstående skelnes mellem fysiske og netauktioner.
Netauktioner:
De bud, du afgiver på vores netauktioner, fungerer som maksimumbud. Auktionssiden vil automatisk byde for dig op til det beløb, du angiver.
Vi kontakter vindende bydere senest dagen efter auktionen er slut. Køber skal selv afhente eller sørge for en fragtmand. Udleveringsdagene for hver enkelt auktion er angivet i auktionskataloget og her på hjemmesiden.
Alle køb skal være betalt via bankoverførsel inden for 24 timer.
Ved afslutning af netauktioner:
Vores netauktioner lukker typisk om aftenen og der begyndes ved første katalognummer. Herefter lukker katalognumrene med 10 – 30 sekunders mellemrum. Bud i sidste øjeblik forlænger budtiden med 1-2 minutter.
Dagen efter auktionen slutter vil vindende bydere vil blive kontaktet og få tilsendt en faktura på mail. Ligeledes tager vi kontakt på sms/tlf.
Herudover gælder vores auktionsbetingelser, som du godkender inden du kan gå i gang med at byde.
Vedr. mails om overbud:
Som en service kan auktionssystemet sende mails, når dine bud bliver overbudt. I de sidste minutter af auktionen, hvor der er rigtig mange bud, kan disse mails dog sidde fast i systemet pga. den store travlhed. Vi anbefaler derfor, at du altid følger den sidste del af auktionen på live kataloget, så du kan nå at reagere, hvis du bliver overbudt.
Du bedes altid læse informationsboksen (se foto) inden du byder og du skal sætte dig grundigt ind i, HVOR tingene skal afhentes samt HVORNÅR tingene skal afhentes. Vi har ikke åbent uden for normal arbejdstid.
Såfremt en købt vare ikke afhentes inden for afhentningstidspunktet tillægger vi lagerleje pr. genstand på 100 kr. pr. påbegyndt uge. (Større effekter som køretøjer eller campingvogne koster 250 kr. pr. påbegyndt uge.) Senere afhentning skal aftales på skrift på mail@campenauktioner.dk.
Desuden kan der afkræves yderligere for at håndtere varen. Uafhentede varer, som skal køres på lossepladsen, vil blive smidt ud på købers regning.
Fysiske auktioner:
For at byde på vores fysiske auktioner skal du have et bydernummer. Da vi skal have sikkerhed for buddene, vil vi registrere alle, der ønsker at byde. Dette gøres via hjemmesiden eller i indgangen på auktionsdagen, hvor gyldig legitimation skal forevises. For at afgive forhåndsbud skal du registrere dig online. Dette gøres via onlinekataloget på vores hjemmeside. Læs mere om forhåndsbud i afsnittet neden for.
Under auktionen styrer auktionarius budstrømmen. Det vil sige, at han fortæller, hvad det næste bud vil koste, og afgør, hvornår der skal være hammerslag. I det øjeblik hammeren falder, er varen solgt, og det er for sent at byde yderligere.
Alle bud er uden moms, købssalær og deklarationsgebyr, som vil blive pålagt din faktura efterfølgende. Vores salær og gebyr fremgår af pkt. 11 i auktionsbetingelserne, som du finder i topmenueen. Ved specialauktioner kan der være særlige salærer, som vil fremgå tydeligt af kataloget for den pågældende auktion.
Vedr. forhåndsbud til fysiske auktioner:
På de fleste af vores auktioner er det muligt at forhåndsbyde online eller via mail. Inden du kan byde, skal du oprette en konto med dine kontaktoplysninger. Alle bud, der afgives online, er forhåndsbud, hvilket betyder, at buddene tages med på den fysiske auktion. Her vil auktionarius byde på dine vegne mod de bydere, der sidder i salen. Det er altid byderen i salen, der vinder, hvis buddet er det samme som forhåndsbyderens bud. Eksempelvis: Er der budt 1000,- på forhåndsbud, og bliver der budt 1000,- i salen, er det altid byderen i salen, der vinder.
Bemærk, at det bud du afgiver online fungerer som et maksimalt bud: Skulle der f.eks. blive budt 2.500,- i salen og du har forhåndsbudt 3.000,-, vil auktionarius varetage dine interesser og sælge effekten til dig for 2.600,- eller 2.700,- (afhængigt af budstrømmen).
Vi kontakter kun forhåndsbydere, der har vundet. Hører du ikke fra os, betyder det, at du ikke har vundet. Køber skal selv afhente eller sørge for en fragtmand. Udleveringsdagene for hver enkelt auktion er angivet i auktionskataloget og her på hjemmesiden.
Alle køb skal være betalt via bankoverførsel inden for 24 timer eller ved afhentning af købte effekter.
For yderligere informationer henvises der til auktionsbetingelserne.